# Αδριανός

### Από τη Βικιπαίδεια, την ελεύθερη εγκυκλοπαίδεια

Μαρμάρινος αδριάντας του αυτοκράτορα Αδριανού (2ος αιώνας, Αρχαιολογικό Μουσείο Κωνσταντινούπολης)

Ο Πούπλιος Αίλιος Τραϊανός Αδριανός (24 Ιανουαρίου 76 - 10 Ιουλίου 138 μ.Χ.), στα λατινικά Publius Aelius Traianus Hadrianus, υπήρξε Ρωμαίος αυτοκράτορας την περίοδο 117-138 μ.Χ.

Γεννήθηκε το 78 μ.Χ.. Τόπος καταγωγής του ήταν η ιταλική πόλη Αδρία. Σε μικρή ηλικία έμεινε ορφανός από πατέρα και την ανατροφή του την ανέλαβε ο αυτοκράτορας Τραϊανός τον οποίο και ακολούθησε σε όλες του τις εκστρατείες. Στους πολέμους που διεξήγαγε ο αυτοκράτορας Τραϊανός, ο Αδριανός αναδείχθηκε. Όταν το 117 μ.Χ. ο Τραϊανός απεβίωσε, με την υποστήριξη και της αυτοκράτειρας ο Αδριανός έγινε ο νέος αυτοκράτορας. Μόλις έγινε αυτοκράτορας ο Αδριανός χάραξε νέα στρατιωτική και εσωτερική πολιτική. Έθεσε τέρμα στους συνεχείς κατακτητικούς πολέμους και ανήγειρε οχυρωματικά έργα κατά μήκος των απέραντων συνόρων της αυτοκρατορίας.

Ο μόνος πόλεμος που διεξήγαγε ήταν αυτός εναντίων του Ιουδαίων (132-135 μ.Χ.). Αφορμή του πολέμου αυτού ήταν μία διαταγή του Αδριανού για την ίδρυση ιερού καπιτωλίου του Διός στο χώρο του ναού των Εβραίων. Οι Εβραίοι θεωρώντας το παραπάνω ως βεβήλωση του ιερού χώρου επαναστάτησαν. Κατά τον πόλεμο αυτό περίπου 58.0000 Ιουδαίοι σφαγιάσθηκαν πολλοί άλλοι έγιναν ανδράποδα (δούλοι) και πλέον επιτρεπόταν στους Ιουδαίους να εισέρχονται στην Ιερουσαλήμ μία φορά το έτος.

Ο ναός του Δία στην Αθήνα, τον οποίο φρόντισε ώστε να ολοκληρωθεί ο Αδριανός.

Είναι γεγονός ότι παρά την μη διεξαγωγή κατακτητικών πολέμων ο Αδριανός διατηρούσε πάντα τον ρωμαϊκό στρατό πλήρως οργανωμένο και έτοιμο για κάθε ενδεχόμενο. Επισκέπτονταν ο ίδιος προσωπικά τις επαρχίες για να έχει καλή γνώση των προβλημάτων που αυτές αντιμετώπιζαν. Τα περισσότερα έτη της παραμονής του στον αυτοκρατορικό θρόνο τα διήλθε εξετάζοντας και λύνοντας τα προβλήματα των επαρχιών της αχανούς αυτοκρατορίας. Συγκρότησε διοικητικό σώμα από ικανά άτομα για να των βοηθούν στη διοίκηση της αυτοκρατορίας και ίδρυσε γραφεία μελέτης όλων των ζητημάτων. Έθεσε τις βάσεις για την αποκέντρωση και αυτοδιοίκηση των επαρχιών. Κωδικοποίησε την νομοθεσία με την έκδοση του "Διηνεκούς διατάγματος".

Ίδρυσε νέες πόλεις όπως την Αδριανούπολη στη Θράκη και βελτίωσε την θέση των δούλων. Στην Αθήνα ίδρυσε την Αδριάνειο βιβλιοθήκη και το Αδριάνειο υδραγωγείο. Επέκτεινε την πόλη έως το Στάδιο και ανήγειρε την Πύλη του Αδριανού. Την αυτοβιογραφία του την έγραψε ο ίδιος.

## [Επεξεργασία] Βλέπε επίσης

- Ρωμαϊκή αυτοκρατορία

Ανακτήθηκε από "http://el.wikipedia.org../../../%CE%B1/%CE%B4/%CF%81/%CE%91%CE%B4%CF%81%CE%B9%CE%B1%CE%BD%CF%8C%CF%82.html"

Κατηγορία: Ρωμαίοι Αυτοκράτορες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- Suomi
- Français
- Frysk
- Galego
- עברית
- Hrvatski
- Magyar
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Sicilianu
- Srpskohrvatski / Српскохрватски
- Slovenčina
- Slovenščina
- Српски / Srpski
- Svenska
- Українська
- 中文